wickkiey/tamil-wikipedia-chunked huggingface dataset:
# குளித்தலை கடம்பவனேசுவரர் கோயில்

## தல சிறப்பு

- இச்சிவதலத்தின் கருவறையில் இறைவன் கடம்பவனநாதரின் பின்புறத்தில் சப்த மாதர்கள் உள்ளனர். மூலவரின் சன்னிதியில் சப்த மாதர்கள் இருப்பது சிறப்பாகும்.
- சப்த மாதர்களில் ஒருவரான சாமுண்டி துர்க்கையாவார். அதனால் இராகு காலத்தில் துர்க்கைக்குரிய வழிபாட்டை மூலவர் சன்னிதியிலேயே செய்கின்றனர். மேலும் இச்சிவாலயத்தில் துர்க்கையம்மன் சன்னதி தனியாக இல்லை.
# குளித்தலை கடம்பவனேசுவரர் கோயில்

## வழிபட்டவர்கள்

- சப்த கன்னியர்கள் தங்கள் பிரம்மஹத்தி தோசத்தினை போக்க இத்தல மூலவரை வழிபட்டுள்ளனர்.
- வேதசன்மா என்ற ஓர் அந்தணர், தவம் புரிந்து, மதுரையில் நிகழ்ந்த திருமணக்கோலத்தை இத்தலத்தில் தரிசித்தார்.
- அகத்தியமுனிவர், கன்வ முனிவர், மகாவிஷ்ணு, பிரம்மதேவர், முருகப்பெருமான் ஆகியோர் ஈசனை வழிபட்டு பேறுபெற்றார்கள் என்றும், கடம்பர் உலா தெரிவிக்கிறது.
- இத்திருக்கோயிலில், பிரமதேவர், சப்தமாதர்கள், அகத்திய முனிவர் முதலியவர்களுடைய திருவுருவங்கள் தனித்தனியே உள்ளன.
- இப்பொழுது குழித்தலை, குளித்தலை என வழங்குவதுமாகிய இந்த ஊரில் உள்ள ஆலயத்தில் எழுந்தருளியிருக்கும் ஸ்வாமியின் திருநாமம் ஸ்ரீசுந்தரேசுவரரென்றும்,
- அம்பிகையின் திருநாமம் ஸ்ரீமீனாட்சியென்றும், திரிவேணி என்றும் வழங்கப்படுகிறது.
- கடம்பர்கோயிலிற் சிவபெருமான் திருமணக்கோலம் காட்டியதன் அறிகுறியாக இவ்வாலயத்தில் சிவன் பார்வதி திருக்கல்யாணம் செய்வது மரபு
# குளித்தலை கடம்பவனேசுவரர் கோயில்

## திருத்தலப் பாடல்கள்

இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:  
அப்பர் பாடிய தேவாரப் பதிகம்  
<poem>
''முற்றி லாமுலை யாளிவ ளாகிலும்
அற்றந் தீர்க்கும் அறிவில ளாகிலுங்
கற்றைச் செஞ்சடை யான்கடம் பந்துறைப்
பெற்ற மூர்தியென் றாளெங்கள் பேதையே  
ஆரி யந்தமி ழோடிசை யானவன்
கூரி யகுணத் தார்குறி நின்றவன்
காரி கையுடை யான்கடம் பந்துறைச்
சீரி யல்பத்தர் சென்றடை மின்களே
மறைகொண் டமனத் தானை மனத்துளே
நிறைகொண் டநெஞ்சி னுள்ளுற வைம்மினோ
கறைகண் டனுறை யுங்கடம் பந்துறை
சிறைகொண் டவினை தீரத் தொழுமினே.  
பார ணங்கி வணங்கிப் பணிசெய
நார ணன்பிர மன்னறி யாததோர்
கார ணன்கடம் பந்துறை மேவிய
ஆர ணங்கொரு பாலுடை மைந்தனே''
</poem>
# திருப்பராய்த்துறை பராய்த்துறைநாதர் கோயில்

**திருப்பராய்த்துறை தாருகாவனேஸ்வரர் கோயில்** அப்பர், சம்பந்தர் பாடல் பெற்ற சிவாலயமாகும். இது திருச்சி மாவட்டத்தில் திருவரங்கம் வட்டத்தில் உள்ள திருப்பராய்த்துறை கிராமத்தில் அமைந்துள்ளது. இறைவன் பிட்சாடனராய் சென்று தாருகாவனத்து முனிவர்களின் செருக்கை அகற்றி அவர்கட்கு அருள்புரிந்த தலமென்பது தொன்நம்பிக்கை (ஐதிகம்). தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள மூன்றாவது சிவத்தலமாகும்.
# திருப்பராய்த்துறை பராய்த்துறைநாதர் கோயில்

## தல வரலாறு

- பராய் மரக்காட்டில் இறைவன் எழுந்தருளியிருப்பதால் இத்தலம் 'பராய்த்துறை' எனப்படுகிறது.
- இத்தலத்திற்கு 'தாருகாவனம்' என்றும் பெயருண்டு. பராய் மரம் சமஸ்கிருதத்தில் 'தாருகா விருக்ஷம்' எனப்படுகிறது.
- சிவபெருமானை அழிக்க அபிசார வேள்வி செய்த தாருகாவனத்து முனிவர்களை, இறைவன் பிட்சாடனர் கோலத்தில் சென்று முனிவர்களின் செருக்கை அகற்றி அவர்கட்கு அருள்புரிந்தார்.
# திருப்பராய்த்துறை பராய்த்துறைநாதர் கோயில்

## சிறப்புகள்

- இக் கோவிலுள்ள நவகிரகங்களுள் சனிபகவானுக்கு மட்டுமே வாகனம் உள்ளது, ஏனையோருக்கு வாகனமில்லை.
- முதற் பராந்தக சோழன் காலத்தில் கட்டப்பட்டது இத்திருக்கோயில்.
- இக்கோவிலின் கல்வெட்டில் இத்தலம், "உத்தம சீவிச் சதுர்வேதிமங்கலத்துத் திருப்பராய்த்துறை" என்றும்; இறைவன் பெயர் "பராய்த்துறை மகாதேவர் " என்றும்; "பராய்த்துறைப் பரமேஸ்வரன்" என்றும் குறிக்கப்படுகிறது.
# திருப்பராய்த்துறை பராய்த்துறைநாதர் கோயில்

## திருத்தலப் பாடல்கள்

இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:  
திருஞான சம்பந்தர் பாடிய பதிகம்  
<blockquote>
*நீறுசேர்வதொர் மேனியர்நேரிழை*  
*கூறுசேர்வதொர் கோலமாய்ப்*  
*பாறுசேர்தலைக் கையர்பராய்த்துறை*  
*ஆறுசேர்சடை அண்ணலே*.
</blockquote>  
<blockquote>
*வேதர்வேதமெல் லாமுறையால்விரித்*  
*தோதநின்ற ஒருவனார்*  
*பாதிபெண்ணுரு ஆவர்பராய்த்துறை*  
*ஆதியாய அடிகளே*  
*தோலுந்தம்மரை யாடைசுடர்விடு*  
*நூலுந்தாமணி மார்பினர்*  
*பாலும்நெய்பயின் றாடுபராய்த்துறை*  
*ஆலநீழல் அடிகளே.*.
</blockquote>  
திருநாவுக்கரசர் பாடிய பதிகம்  
<blockquote>
*கரப்பர் கால மடைந்தவர் தம்வினை *  
*சுருக்கு மாறுவல் லார்கங்கை செஞ்சடைப்*  
*பரப்பு நீர்வரு காவிரித் தென்கரைத்*  
*திருப்ப ராய்த்துறை மேவிய செல்வரே*  
*பட்ட நெற்றியர் பால்மதிக் கீற்றினர்*  
*நட்ட மாடுவர் நள்ளிருள் ஏமமுஞ்*  
*சிட்ட னார்தென் பராய்த்துறைச் செல்வனார்*  
*இட்ட மாயிருப் பாரை அறிவரே.*.
Block quote
</blockquote>
# உய்யக்கொண்டான் மலை உஜ்ஜீவநாதர் கோயில்

**உய்யக்கொண்டான் மலை உஜ்ஜீவநாதர் கோயில்** பாடல் பெற்ற தலங்களுள் ஒன்றாகும். இது தேவாரம் பாடிய நாயன்மார்களான சம்பந்தர், அப்பர், சுந்தரர் ஆகிய மூவரதும் பாடல் பெற்ற சிறப்புப் பெற்றது. நந்திவர்ம பல்லவனால் அமைக்கப்பட்ட இது திருச்சி மாநகரில் அமைந்துள்ளது. இறைவன் மார்க்கண்டேயரைக் காப்பாற்றுவதாக உறுதியளித்த தலமென்பது தொன்நம்பிக்கை (ஐதிகம்). தேவாரப்பாடல் பெற்ற தலங்களில் காவிரி தென்கரைத் தலங்களில் அமைந்துள்ள நான்காவது சிவத்தலமாகும்.
# உய்யக்கொண்டான் மலை உஜ்ஜீவநாதர் கோயில்

## தல வரலாறு

- தற்போது இப்பகுதி மக்கள் வழக்கில் **உய்யக்கொண்டான்மலை** என்று பெயரிட்டு அழைக்கின்றனர்.
- இறைவன் கல்லில் - மலையில் குடியிருப்பதால் **கற்குடி** என்னும் பெயர் பெற்றது.
- இத்தலத்தில்தான் மார்க்கண்டேயரைக் காப்பாற்றுவதாக உறுதியளித்து இறைவன் அருள் புரிந்தார்.
# உய்யக்கொண்டான் மலை உஜ்ஜீவநாதர் கோயில்

## சிறப்புகள்

- நந்திவர்ம பல்லவ மன்னனால் அமைக்கப்பெற்ற **கற்கோயில்**
- இத்திருக்கோவில் அமைந்த பகுதிக்கு 'நந்திவர்ம மங்கலம் ' என்னும் பெயருண்டு.
- இக்கோவிலில் **கரன்** வழிபட்ட சிவலிங்கம் 'இடர்காத்தார் ' என்னும் பெயருடன் திகழ்கிறது.
- கொடிமரத்தின் முன்பு, மார்க்கண்டேயனைக் காப்பதற்கு - எமனைத் தடுப்பதற்காகக் கருவறை விட்டு நீங்கி வந்து நின்ற, சுவாமியின் - பாதம் உள்ளது.
- மூலவர் சுயம்பு மூர்த்தி, சதுர ஆவுடையாரில் அழகாக காட்சித் தருகிறார்.
# உய்யக்கொண்டான் மலை உஜ்ஜீவநாதர் கோயில்

## கல்வெட்டு

- இத்தலத்தில் உள்ள தீர்த்தங்களில் குடமுருட்டி என்பது, (தஞ்சை மாவட்டத்தில் ஓடும் ஆறு அல்ல. இது வேறு) சர்ப்பநதி, உய்யக்கொண்டான் நதி என்றும், கல்வெட்டில் வைரமேகவாய்க்கால் என்றும் உள்ளது.
- இத்திருக்கோவில் கல்வெட்டில் 'நந்திவர்ம மங்கலம்','ராஜாஸ்ரய சதுர்வேதி மங்கலம்' இவ்வூர் என்றும்; இறைவன் 'உய்யக்கொண்டநாதர் ' என்றும் குறிக்கப்படுகிறது.  
கி. பி. 18ஆம் நூற்றாண்டில் நடைபெற்ற கர்நாடகப் போரின்போது இக்கோயில் பிரெஞ்சுக்காரரும் ஆங்கிலேயரும் மைசூர்க்காரரும் மாறிமாறித் தங்கியிருப்பதற்குரிய யுத்த அரணாக விளங்கியதாக அறியப்படுகிறது.
# உய்யக்கொண்டான் மலை உஜ்ஜீவநாதர் கோயில்

## திருத்தலப் பாடல்கள்

இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:  
திருஞான சம்பந்தர் பாடிய பதிகம்  
<blockquote>
*வடந்திகழ் மென்முலை யாளைப் பாகம தாக மதித்துத்*  
*தடந்திரை சேர்புனல் மாதைத் தாழ்சடை வைத்த சதுரர்*  
*இடந்திகழ் முப்புரி நூலர் துன்பமொ டின்பம தெல்லாங்*  
*கடந்தவர் காதலில் வாழுங் கற்குடி மாமலை யாரே*.
</blockquote>  
திருநாவுக்கரசர் பாடிய பதிகம், **ஆறாம் திருமுறை**  
எண்சீர்க் கழிநெடிலடி ஆசிரிய விருத்தம்  
(காய் காய் மா தேமா அரையடிக்கு)  
(’ர்’ இடையின ஆசு)  
<blockquote>மூத்தவனை வானவர்க்கு மூவா மேனி  
..முதலவனைத் திருவரையின் மூக்கப் பாம்பொன்(று)  
ஆ’ர்’த்தவனை அக்கரவ மார மாக  
..அணிந்தவனைப் பணிந்தடியா ரடைந்த அன்போ  
டேத்தவனை யிறுவரையில் தேனை ஏனோர்க்  
..கின்னமுத மளித்தவனை யிடரை யெல்லாங்  
காத்தவனைக் கற்குடியில் விழுமி யானைக்  
கற்பகத்தைக் கண்ணாரக் கண்டேன் நானே! 1 - **060 திருக்கற்குடி**</blockquote>  
சுந்தரர் பாடிய பதிகம், **ஏழாம் திருமுறை**  
கலிவிருத்தம்  
<blockquote>
*விடையா ருங்கொடியாய் வெறியார்மலர்க் கொன்றையினாய் *  
*படையார் வெண்மழுவா பரமாய பரம்பரனே*  
*கடியார் பூம்பொழில்சூழ் திருக்கற்குடி மன்னிநின்ற*  
*அடிகேள் எம்பெருமான் அடியேனையும் அஞ்சலென்னே! 1*  
*சிலையால் முப்புரங்கள் பொடியாகச் சிதைத்தவனே *  
*மலைமேல் மாமருந்தே மடமாதிடங் கொண்டவனே *  
*கலைசேர் கையினனே திருக்கற்குடி மன்னிநின்ற *  
*அலைசேர் செஞ்சடையாய் அடியேனையும் அஞ்சலென்னே!*.3 **027 திருக்கற்குடி**
</blockquote>
# உறையூர் பஞ்சவர்ணேசுவரர் கோயில்

**உறையூர் பஞ்சவர்ணேசுவரர் கோயில்** (*Uraiyur Panchavarnaswamy Temple*) என்னும் **ஐவண்ணநாதர் கோயில்** திருச்சிராப்பள்ளி நகரின் உறையூர் பகுதியில் அமைந்துள்ள சிவாலயமாகும். இச்சிவாலயம் சம்பந்தரால் தேவாரப் பாடல் பெற்ற தலங்களில் காவிரி தென்கரைத் தலங்களில் ஐந்தாவது தலமாகும். இச்சிவாலய மூலவர் பஞ்சவர்ணேசுவரர் என்றும், அம்பாள் காந்தியம்மை என்றும் அழைக்கப்படுகிறார். உதங்க முனிவருக்கு இறைவன் ஐந்து காலங்கள் ஐந்து வண்ணங்களாக காட்சியளித்த தலமாகும்.
# உறையூர் பஞ்சவர்ணேசுவரர் கோயில்

## சொல்லிலக்கணம்

உறையூர் பகுதியானது முக்கீச்சுரம் என்றும், கோழியூர் என்றும் புராணக் காலத்தில் அழைக்கப்பட்டு வந்துள்ளது.  
- வீரவாதித்தன் என்னும் சோழ அரசன் உலாவரும்பொழுது அவனது யானையைக் கோழி சண்டையிட்டு வென்றதால் இத் தலத்திற்குக் **கோழியூர்** என்ற பெயரும் உண்டு.
- முக்கீச்சுரம் திருச்சிராப்பள்ளி நகரின் ஒரு பகுதியான உறையூரே முக்கீச்சுரம் எனப்படுகிறது. கடைத்தெருவில் இக்கோயில் உள்ளது.
# உறையூர் பஞ்சவர்ணேசுவரர் கோயில்

## தல வரலாறு

சோழ அரசர்களில் ஒருவர் பட்டத்து யானை மீது உலா வருகின்றபோது, யானைக்கு மதம் பிடித்தது. அரசனும் பாகனும் திகைத்திருந்தனர். அப்போது இறைவன் அருளால் ஒரு கோழியொன்று வந்து பட்டத்துயானையின் மீது ஏறி யானையின் மத்தகத்தின் மீது மூக்கால் கொத்தியது. அதன் பின்பு யானை மதம் நீங்கி இயல்பு நிலைக்கு வந்தது. அக்கோழி ஒரு வில்வ மரத்தடியில் சென்று மறைந்தது. வில்வ மரத்தடியில் தேடிப்பார்த்தபோது சிவலிங்கமொன்ரு இருப்பதைக் கண்டு அவருக்கு கோயில் எழுப்பினான்.
# உறையூர் பஞ்சவர்ணேசுவரர் கோயில்

## தலபெருமை

### உதங்க முனிவர்

உதங்க முனிவர் தன்னுடைய மனைவியுடன் கங்கையில் நீராடிய போது, அவர் மனைவி முதலையால் இழுத்துச் செல்லப்பட்டார். உதங்க முனிவர் வேதம், ஆகமம், புராணங்களில் வல்லவராக இருந்தமையால், அவருக்கு மனைவியின் இறப்பு பற்றி தெரிந்தது. ஞானியாக இருந்தாலும் மனைவி இழந்தமையால் பித்துபிடித்தவரானார். பல இடங்களில் சுற்றித் திரிந்து பின்பு உறையூர் சிவலாயத்திற்கு வந்தார். இங்கு இறைவன் காலை வழிபாட்டில் ரத்தினலிங்கமாகவும், உச்சிகால வழிபாட்டில் ஸ்படிக லிங்கமாகவும், மாலை வழிபாட்டில் பொன் லிங்கமாகவும், முதல் ஜாம வைர லிங்கமாகவும் மற்றும் அர்த்த ஜாம வழிபாட்டில் சித்திர லிங்கமாகவும் காட்சியளித்தார். இதனால் இத்தல மூலவருக்கு பஞ்சவர்ணேசுவரர் என்ற பெயர் ஏற்பட்டது.  
உதங்க முனிவருக்கு இறைவன் ஆடிப்பவுர்ணமியில் இந்த ஐந்த வண்ணம் காட்டியதால் இறைவனை ஆடிப்பவுர்ணமியில் தரிசிப்பது சிறப்பாகும்.
# உறையூர் பஞ்சவர்ணேசுவரர் கோயில்

## சிறப்புகள்

- நாயன்மார்களுள் ஒருவரான புகழ்சோழ நாயனார் இத்தலத்தில் பிறந்தார். இவருடைய சிலை இச்சிவாலயத்தில் தனி சன்னதியில் அமைக்கப்பட்டுள்ளது.
- மூவேந்தர்களும் சேர்ந்து இத்தலத்தில் இறைவனை வழிபட்டுள்ளனர்.
- இச்சிவாலயத்தில் உள்ள கல்வெட்டுகள் சோழர் கல்வெட்டுகளாகும். அக்காலத்தில் நிலக்கொடை, ஆபரணக்கொடை, திருவிழா கட்டளைகள் போன்றவற்றை பற்றி கூறுகிறது.
- இச்சிவாலயம் கோச்செங்கணாரின் மாடக் கோவிலாகும்.
# உறையூர் பஞ்சவர்ணேசுவரர் கோயில்

## திருத்தலப் பாடல்கள்

இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:  
திருஞான சம்பந்தர் பாடிய பதிகம்  
<blockquote>
*மருவலார்தம் மதிலெய் ததுவும்மான் மதலையை*  
*உருவிலாரவ் வெரியூட் டியதும்முல குண்டதால்*  
*செருவிலாரும் புலிசெங் கயலானையி னான்செய்த*  
*பொருவின்மூக் கீச்சரத்தெம் மடிகள்செயும் பூசலே*.
</blockquote>  
<blockquote>
*விடமுனாரவ் வழல்வாய தோர்பாம்பரை வீக்கியே*  
*நடமுனாரவ் வழலாடுவர் பேயொடு நள்ளிருள்*  
*வடமனீடு புகழ்ப்பூழியன் தென்னவன் கோழிமன்*  
*அடல்மன்மூக்கீச் சரத்தடிகள் செய்கின்றதோ ரச்சமே*.
</blockquote>
# திருச்சிராப்பள்ளி தாயுமானவர் கோயில்

**திருச்சிராப்பள்ளி தாயுமானவர் கோயில்** (*Rockfort Thayumanaswami Temple*) சம்பந்தர், அப்பர் பாடல் பெற்ற சிவாலயமாகும். இது திருச்சி மாவட்டத்தில் அமைந்துள்ளது. இறைவன் பெண்ணுக்கு மகப்பேறு காலத்தில் தாயாக வந்து உதவிய தலமென்பது தொன்நம்பிக்கை (ஐதிகம்). தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் அமைந்துள்ள ஆறாவது சிவத்தலமாகும்.
# திருச்சிராப்பள்ளி தாயுமானவர் கோயில்

## தல வரலாறு

தனகுத்தன் என்ற வணிகன் இவ்வூரில் வசித்தான். கர்ப்பிணியான அவனது மனைவி, உதவிக்கு தாயை அழைத்திருந்தாள். தாயும் அவளது வீட்டிற்குக் கிளம்பி வந்தாள். வழியில் காவிரியில் வெள்ளம் பெருக்கெடுத்ததால் அவளால் வீட்டிற்கு வரமுடிய வில்லை. இதனிடையே, அவளுக்குப் பிரசவ வலி உண்டானது. தன்னைக் காக்கும்படி திரிசிராநாதரிடம் வேண்டினாள் ரத்னாவதி. அப்போது, சிவன் அவளது தாயின் வடிவில் சென்று, பிரசவம் பார்த்தார். காவிரியில் ஒரு வாரம் வரையில் வெள்ளம் ஓடவே, அதுவரையில் சிவன், தாயின் இடத்திலிருந்து அப்பெண்ணிற்குச் செய்ய வேண்டிய கடமைகளைச் செய்தார். வெள்ளம் வடிந்தபிறகு, ரத்னாவதியின் தாய் வீட்டிற்கு வந்தாள். அவளது வடிவில் மற்றொருவள் இருந்ததைக் கண்ட, இருவரும் அதிர்ச்சியடைந்தனர். அப்போது சிவன் இருவருக்கும் சுயவடிவில் காட்சி கொடுத்தருளினார். தாயாக இருந்து அருளியதால் இவர், "தாயுமானவர்' என்று பெயர் பெற்றார்.
# திருச்சிராப்பள்ளி தாயுமானவர் கோயில்

## சிறப்புகள்

- இத்தலத்திற்கு தென் கயிலாயம் (தக்ஷிண கைலாசம்) என்றும் பெயருண்டு.
- மலையடிவாரத்தில் உள்ள மாணிக்க விநாயகரைத் தொழுதுதான் மலையேற வேண்டும்.
- வழியில் நூற்றுக்கால் மண்டபமுள்ளது. தொடர்ந்து ஏறிச் சென்றால் மலையின் நடுவிடத்தில் தாயுமானவர் திருக்கோயில் உள்ளது.
- மலையின் உச்சியில் "பிள்ளையார்" **உச்சிப் பிள்ளையார்** கோவில் உள்ளது.
- தாயுமானப் பெருமானைக் காண 258 படிகளைக் கடந்து செல்ல வேண்டும்.
- சந்நிதியில் சம்பந்தரின் பதிகம் சலவைக் கல்லில் பதிக்கப்பட்டுள்ளது.
- தாயுமானவர் இத்தலத்தில் வாழ்ந்தார். இவருடைய குருவே, மௌனகுரு சுவாமிகள்.
- சைவ எல்லப்ப நாவலர் இத்தலத்திற்குத் தல புராணம் (செவ்வந்திப் புராணம்) பாடியுள்ளார்.
- கோயில்களில் சிவன் சன்னதிக்கு எதிரில்தான் கொடிமரம் இருக்கும். ஆனால், இக்கோயிலில் சிவனுக்கு பின்புறம் கொடிமரம் இருக்கிறது. முன்பு இக்கோயிலில் சிவன் சன்னதி, கிழக்கு திசையை நோக்கி இருந்தது. எனவே, பிரதான வாசலும், கொடிமரமும் கிழக்கு திசையில் அமைக்கப்பட்டது. சிவனுக்கு, பூஜையின்போது சன்னதிக்குப் பின்புறத்தில்தான் (கிழக்கு திசையில்) மேளதாளம் வாசித்து, தேவாரம் பாடுகின்றனர்.
# திருச்சிராப்பள்ளி தாயுமானவர் கோயில்

## திருத்தலப் பாடல்கள்

இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:  
திருஞான சம்பந்தர் பாடிய பதிகம்  
<blockquote>
*நன்றுடையானைத் தீயதிலானை நரைவெள்ளே*  
*றொன்றுடையானை உமையொருபாகம் உடையானைச்*  
*சென்றடையாத திருவுடையானைச் சிராப்பள்ளிக்*  
*குன்றுடையானைக் கூறவென்னுள்ளங் குளிரும்மே*.
</blockquote>  
''  
*கற்பகத்தைக் கண்ணாரக் கண்டேன் நானே. *  
*சிறைமல்குவண்டுந் தும்பியும்பாடுஞ் சிராப்பள்ளிக்*  
*கறைமல்குகண்டன் கனலெரியாடுங் கடவுள்ளெம்*  
*பிறைமல்குசென்னி யுடையவனெங்கள் பெருமானே.*.  
திருநாவுக்கரசர் பாடிய பதிகம்  
<blockquote>
*மட்டு வார்குழ லாளொடு மால்விடை *  
*இட்ட மாவுகந் தேறும் இறைவனார் *  
*கட்டு நீத்தவர்க் கின்னரு ளேசெயுஞ்*  
*சிட்டர் போலுஞ் சிராப்பள்ளிச் செல்வரே*  
*அரிச்சி ராப்பகல் ஐவரா லாட்டுண்டு*  
*சுரிச்சி ராதுநெஞ் சேயொன்று சொல்லக்கேள்*  
*கின்னமுதம் அளித்தவனை யிடரை யெல்லாங்*  
*திரிச்சி ராப்பள்ளி யென்றலுந் தீவினை *  
*நரிச்சி ராது நடக்கும் நடக்குமே. *
</blockquote>
# திருச்சிராப்பள்ளி தாயுமானவர் கோயில்

## குடமுழுக்கு

இக்கோயிலின் குடமுழுக்கினை எதிர்நோக்கி புதிதாக 33 அடி உயர கொடி மரம் அமைக்கப்பட்டது. குடமுழுக்கு 6 டிசம்பர் 2015இல் நடைபெற்றது.
# திருநெடுங்குளம் நெடுங்களநாதர் கோயில்

**திருநெடுங்களம்** நித்திய சுந்தரேசுவரர் கோயில் பாடல் பெற்ற தலங்களுள் ஒன்றாகும். சம்பந்தர் பாடல் பெற்ற இந்தச் சிவாலயம்.திருச்சி மாவட்டத்தில் துவாக்குடியிலிருந்து 5 கி.மீ தொலைவில் அமைந்துள்ளது. இங்குள்ள இறைவன் நித்தியசுந்தரர்; இறைவி ஒப்பிலா நாயகி. தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள எட்டாவது சிவத்தலமாகும்.
# திருநெடுங்குளம் நெடுங்களநாதர் கோயில்

## தல வரலாறு

- தவஞ்செய்த அம்பிகையை இறைவன் கள்ள உருவில் தோன்றி கந்தர்வ மணம் செய்ய முற்பட , அச்சமுற்று அம்பிகை ஓடியொளிந்த இடம் என்பதால் **ஒளிமதிச்சோலை** என்று வழங்குகிறது.  
வந்தியச் சோழன் எனும் மன்னனுக்கு சிவபெருமான் அருள் பாலித்த திருத்தலம்.  
இத்திருத்தலத்திலுள்ள கல்வெட்டுகள் மூலம் ஆதித்த சோழன், உத்தம சோழன், முதலாம் ராஜராஜ சோழன், மூன்றாம் குலோத்துங்க சோழன், சுந்தரபாண்டியன், விஜயநகர பேரரசின் மன்னர்கள், படைத்தலைவர்கள் முதலானோர் இத்திருக்கோயிலுக்கு திருப்பணிகள் செய்துள்ளது அறியப்படுகின்றது.
# திருநெடுங்குளம் நெடுங்களநாதர் கோயில்

## சிறப்புகள்

- இத்தலத்திலுள்ள வெண்கலக்குதிரை விந்தையான அமைப்புடையது.
- மகாமண்டபத்தில் வைக்கப்பட்டுள்ள சோழர்காலக் கல்உரல் சிறந்த வேலைப்பாடுடன் அமைந்துள்ளது.
- நெடுங்களப் பதிகத்தில் வரும் பாடற் கருத்துக்கள் அனைத்தும் ராஜ கோபுரத்தில் முன்னும் பின்னும் சிற்பங்களாக அமைக்கப்பட்டுள்ளன.
- மூலத்தானத்தின் மேல் இரு விமானங்கள் அமைந்து புதுமையாகக் காட்சியளிக்கின்றன.
- இத்தலத்தில் உள்ள தட்சிணாமூர்த்தியின் அமைப்பு அற்புதமானது - யோக தட்சிணாமூர்த்தி, சித்தாசனத்தில் அமர்ந்து, மேற்கரங்களில் மான் மழுவும், கீழ்க் கரங்களில் சின் முத்திரையும் திருநீற்றுப் பெட்டகமும் ஏந்தி, இடக்காலைச் சுற்றியவாறு யோக பட்டம் விளங்கக் காட்சி தருகிறார்.
- இக்கோயிலின் நவக்கிரக சந்நிதியில் (பதினொன்று திருவுருவங்கள்) சூரியனாரின் திருவுரு தமது இரு மனைவியரோடு மேற்கு திசை நோக்கியும் ஏனைய எட்டு கிரகங்களின் திருவுருவங்கள் சூரியனாரை நோக்கியும் காட்சி தருவதாக அமைந்துள்ளது.
- ஆண்டுதோறும் சிவபெருமான் மீது ஆடி மாதத்தில் சூரியக்கதிர்கள் படுமாறு அமைக்கப்பட்ட சிறப்பு கொண்டது.
- இக்கோவிலிலுள்ள கல்வெட்டில் இத்தலம் "பாண்டிகுலாசினி வளநாட்டு வடவீர நாட்டு திருநெடுங்களம்" என்றும், இறைவன் பெயர் **"நெடுங்களத்து மகாதேவர் "** என்றும் குறிக்கப்பட்டுள்ளது.
- இத்தலத்தில் 30க்கும் மேற்பட்ட கல்வெட்டுக்கள் உள்ளன
- மக்கள் கொச்சையாக பேசும்போது மட்டும் இத்தலத்தை 'திருநட்டாங்குளம்' என்கின்றனர்.
# திருநெடுங்குளம் நெடுங்களநாதர் கோயில்

## பெருமாள்

திருக்கோயிலில் ஸ்ரீதேவி, பூதேவி சமேத ஸ்ரீ வரதராஜப்பெருமாள் சன்னதி அமைந்துள்ளது
# திருநெடுங்குளம் நெடுங்களநாதர் கோயில்

## திருத்தலப் பாடல்கள்

இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:  
திருஞான சம்பந்தர் பாடிய பதிகம்  
<blockquote>
*மறையுடையாய் தோலுடையாய் வார்சடை மேல்வளரும்*  
*பிறையுடையாய் பிஞ்ஞகனே யென்றுனைப் பேசினல்லால்*  
*குறையுடையார் குற்றமோராய் கொள்கையி னாலுயர்ந்த*  
*நிறையுடையார் இடர்களையாய் நெடுங்கள மேயவனே*.
</blockquote>  
<blockquote>
*மலைபுரிந்த மன்னவன்றன் மகளையோர் பால்மகிழ்ந்தாய்*  
*அலைபுரிந்த கங்கைதங்கும் அவிர்சடை ஆரூரா*  
*தலைபுரிந்த பலிமகிழ்வாய் தலைவநின் றாள்நிழற்கீழ்*  
*நிலைபுரிந்தார் இடர்களையாய் நெடுங்கள மேயவனே.*.
</blockquote>ஐயடிகள் காடவர் கோமான் நாயனார் அருளிச்செய்த ஷேத்திர திருவெண்பா.  
தொட்டுத் தடவி துடிப்பொன்றும் காணாது  
பெட்டப் பிணம் என்று பேரிட்டு கட்டி  
எடுங்களத்தா என்னாமுன் ஏழை மடநெஞ்சே  
நெடுங் களத்தான் பாதம் நினை.
# திருநெடுங்குளம் நெடுங்களநாதர் கோயில்

## ராஜகோபுரம்

பழைமையான ராஜகோபுரம் பகைவர்களால் இடிக்கப்பட்டுவிட்டதால் உழவாரப்பணிக் குழு அமைத்து பக்தர்களால் புதிய ஐந்து நிலை ராஜகோபுரம் நிர்மாணிக்கப்பட்டது.
# திருக்காட்டுப்பள்ளி அக்னீஸ்வரர் கோயில்

**திருக்காட்டுப்பள்ளி தீயாடியப்பர் (அக்னீஸ்வரர்) கோயில்** திருஞானசம்பந்தர் மற்றும் திருநாவுக்கரசர் ஆகியோரால் பாடல் பெற்ற சிவாலயமாகும். இச்சிவாலயத்தின் மூலவர் அக்கினீசுவரர். இவர் தீயாடியப்பர் என்றும் அறியப்படுகிறார். அம்பாள் சௌந்தரநாயகி என்றும் அழகமர்மங்கை என்றும் அழைக்கப்படுகிறார். தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் அமைந்துள்ள ஒன்பதாவது சிவத்தலமாகும்.
# திருக்காட்டுப்பள்ளி அக்னீஸ்வரர் கோயில்

## கோயில் அமைப்பு

இச்சிவாலயம் இந்தியாவின், தமிழ்நாடு மாநிலத்தில் தஞ்சாவூர் மாவட்டத்திலுள்ள திருக்காட்டுப்பள்ளி எனும் ஊரில் அமைந்துள்ளது. இந்த ஊரானது புராணக் காலத்தில் மேலைத்திருக்காட்டுப்பள்ளி என்று அழைக்கப்பட்டுள்ளது.
# திருக்காட்டுப்பள்ளி அக்னீஸ்வரர் கோயில்

## இயற்கை அமைப்பு

- காவிரியாற்றின் தென்கரையில் இவ்வூர் அமைந்துள்ளது. காவிரியாறு, காவிரி - குடமுருட்டி என்று இரண்டு ஆறுகளாகப் பிரிவது இவ்வூரில்தான்
- கோட்டை ஆஞ்சநேயர் ஆலயமும், கோட்டை காளி ஆலயமும் பழமையான பிற முக்கியமான கோவில்களாகும்.
- இவ்வூரின் பெரும்பான்மையானோர் விவசாயம் செய்து வாழ்க்கின்றனர்.
# திருக்காட்டுப்பள்ளி அக்னீஸ்வரர் கோயில்

## தல வரலாறு

- அக்கினி வழிபட்ட தலமாதலால் இக்கோயிலுக்கு 'அக்னீஸ்வரம்' என்று பெயர்.
- உறையூரை தலைநகராகக் கொண்டு ஆண்டு வந்த மன்னன், உறையூர் நந்தவனத்தில் இறைவனது பூசைக்காக பூத்து வந்த செவ்வந்தி மலர்களைப் பணியாளன் பறித்து வந்து தர அவற்றைப் பெற்றுத் தன் இரு மனைவியருக்கும் தந்தான். மூத்த மனைவி அம்மலர்களைத் தான் சூடிக்கொள்ளாமல் சிவபெருமானுக்கு அணிவித்து வந்தாள், இளைய மனைவி தான் சூட்டி மகிழ்ந்தாள். இதனால் இளையவள் இருந்த உறையூர் மண், மாரியால் (மழை) அழிந்தது. மூத்தவள் இருந்த திருக்காட்டுப்பள்ளி மட்டும் அழியாமல் பிழைத்தது என்று சொல்லப் பட்டுவருகிறது.
# திருக்காட்டுப்பள்ளி அக்னீஸ்வரர் கோயில்

## கோயில் சிறப்பு

- இங்குள்ள அக்கினி தீர்த்தத்தில் **கார்த்திகை ஞாயிறு**, **மாசிமகம்**, **பங்குனி உத்திரம்**, **வைகாசி விசாகம்** முதலிய நாட்களில் நீராடி வழிபடுவது சிறப்பென்பர்.
- இக்கோயிலிலுள்ள நவக்கிரக சந்நிதியில், எல்லாக் கிரகங்களும் சூரியனைப் பார்த்தவாறே அமைந்துள்ளன.
- மூலவர் - சிவலிங்கத் திருமேனி. நான்கு படிகள் பூமியில் தாழ உள்ளார். படிகள் இறங்கி சுற்றி வலம் வரலாம்.
- முதல் ஆதித்திய சோழனின் காலத் திருப்பணியைப் பெற்ற கோயில் **பள்ளி ** என்ற சொல்லைக் கொண்டு இவ்வூரில் ஒரு காலத்தில் சமணர்கள் வாழ்ந்திருந்ததற்கான சான்று என்று கருதுகின்றனர். அதற்கேற்ப 24-ஆவது தீர்த்தங்கரரின் சிலை இத்தலத்தில் கிடைத்துள்ளது.
மக்கள் வழக்கில் திருக்காட்டுப்பள்ளி என்று வழங்குகிறது. (காவிரியின் வடகரையில் உள்ளது கீழைத் திருக்காட்டுப்பள்ளி எனப்படும். இஃது திருவெண்காட்டிற்கு அருகில் உள்ளது.)
# திருக்காட்டுப்பள்ளி அக்னீஸ்வரர் கோயில்

## திருத்தலப் பாடல்கள்

இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:  
திருஞான சம்பந்தர் பாடிய பதிகம்  
<blockquote>
*வாருமன் னும்முலை மங்கையோர் பங்கினன்*  
*ஊருமன் னும்பலி யுண்பதும் வெண்டலை*  
*காருமன் னும்பொழில் சூழ்ந்தகாட் டுப்பள்ளி*  
*நீருமன் னுஞ்சடை நிமலர்தந் நீர்மையே*.
</blockquote>  
திருநாவுக்கரசர் பாடிய பதிகம்  
<blockquote>
*மாட்டுப் பள்ளி மகிழ்ந்துறை வீர்க்கெலாங் *  
*கேட்டுப் பள்ளிகண் டீர்கெடு வீரிது *  
*ஓட்டுப் பள்ளிவிட் டோ ட லுறாமுனங் *  
*காட்டுப் பள்ளியு ளான்கழல் சேர்மினே*
</blockquote>
# திருவாலம்பொழில் ஆத்மநாதேசுவரர் கோயில்

**திருவாலம்பொழில் ஆத்மநாதேசுவரர் கோயில்** பாடல் பெற்ற தலங்களுள் ஒன்றாகும். அப்பர் பாடல் பெற்ற இச்சிவாலயம் இந்தியாவின் தமிழகத்தில் தஞ்சை மாவட்டத்தில் அமைந்துள்ளது. அஷ்ட வசுக்கள் வழிபட்ட தலமென்பது தொன்நம்பிக்கை (ஐதிகம்). தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் அமைந்துள்ள 10வது சிவத்தலமாகும். இக்கோயில் தலவிருட்சம் ஆலமரமாகும். இங்கு மூலவரே கபாலியாக, பைரவர் சொரூபமாக விளங்குகிறார். இதனை இத்தல அப்பர் பதிகம் உறுதி செய்கிறது. ‘கமலத்தோன்றலையரிந்த கபாலியை, உருவார்ந்த மலைமகளோர் பாகத்தானை, திருவாலம்பொழிலானைச் சிந்தி நெஞ்சே’ என்கிறார் அப்பர். அதாவது பிரம்மனின் தலையை கொய்த பைரவர், சொரூப ஈசன் கபாலி தான், பாகம்பிரியாளின் ஒருபாகம் கொண்டவனான அந்த ஈசன் தான் நம் திருவாலம்பொழில் திருத்தலத்தில் உறைகிறான் என்று பொருள். அவனை மனதுக்குள் சிந்தியுங்கள் என்கிறார் அப்பர். இத்தல ஈசனை காசிப மகரிஷி வழிபட்டு உள்ளார்.
# திருவாலம்பொழில் ஆத்மநாதேசுவரர் கோயில்

## அமைவிடம்

தஞ்சாவூரிலிருந்து திருவையாறுச் செல்லும் சாலையில் 10 கிலோ மீட்டர் சென்று, திருக்கண்டியூரை அடைந்து, பின்னர் அங்கிருந்து மேற்கில் திருப்பூந்துருத்தி வழியாக 4 கிலோ மீட்டர் சென்றால் திருவாலம்பொழில் ஆலயத்தை அடையலாம்.
# திருவாலம்பொழில் ஆத்மநாதேசுவரர் கோயில்

## தல புராணம்

தட்சனின் குமாரிகளில் வசு என்பவளுக்கு பிறந்தவர்கள் எட்டு பேர். இவர்களுக்கு அஷ்ட வசுக்கள் என்று பெயர். வசிஷ்டரின் ஆசிரமத்தில் இருந்த காமதேனு எனும் தெய்வீகப் பசுவை அஷ்டவசுக்கள் கவர்ந்து சென்றதால் வசிஷ்டர், பூலோகத்தில் சென்று மனிதர்களாகப் பிறக்குமாறு அஷ்ட வசுக்களுக்கு சாபமிட்டார். தங்கள் முழு சாபமும் நீங்கிட அஷ்ட வசுக்களும் இத்தல ஈசனை வணங்கி சாபவிமோசனம் பெற்றார்கள்.  
இத்தலத்தின் இறைவனை "**தென் பரம்பைக்குடி திருவாலம் பொழில் உடைய நாதர்** " என்று குறிக்கப்படுவதுடன், அப்பரும், தம் திருத்தாண்டகத்தில், "**தென் பரம்பைக்குடியின்மேய திருவாலம் பொழிலானைச் சிந்தி நெஞ்சே** " என்று பாடியுள்ளார். இதிலிருந்து ஊர் - பரம்பைக்குடி என்றும்; கோயில் - திருவாலம் பொழில் என்றும் வழங்கப்பட்டதாகத் தெரிகின்றது.
# திருவாலம்பொழில் ஆத்மநாதேசுவரர் கோயில்

## குடமுழுக்கு

இக்கோயிலில் 4 சூன் 2017 அன்று குடமுழுக்கு நடைபெறவுள்ள நிலையில் யாகசாலை பூசைகள் ஆரம்பிக்கப்பட்டன.
# திருவாலம்பொழில் ஆத்மநாதேசுவரர் கோயில்

## வழிபாடு & தோஷ நிவர்த்திகள்

ஆண்டுதோறும் வைகாசி மாதத்தில் திருஞானசம்பந்தரின் பல்லக்கினை அப்பர் பெருமான் தமது தோளில் சுமந்து வந்ததையும், பின்னர் ஒருவருக்கொருவர் செய்துகொண்ட உபசாரத்தையும் போற்றி புகழும் வண்ணம் அடியவர்கள் இதனை *தோள் கொடுத்த விழா* என்னும் பெயரில் திருவிழா நடைபெறுகிறது.  
இத்தல ஈசனை பிரதோஷம், அஷ்டமி, திங்கட்கிழமைகளில் வழிபட்டு, கருவறை தீபத்தில் பசு நெய் சேர்த்து வழிபட நினைத்த காரியங்கள் வெற்றியாகும். இத்தல அம்பாள் ஞானாம்பிகையை தொடர்ந்து 8 பஞ்சமி நாட்களின் மாலைப்பொழுதில் வழிபட கல்வியில் சிறந்து விளங்கலாம். இங்கு வரும் அடியவர்களை உபசரித்து அன்ன தானம் செய்து, தொடர்ந்து 3 பவுர்ணமி நாட்களில் வழிபட்டு வர குடும்பம் ஒற்றுமை பலப்படும். தொடர்ந்து 8 அமாவாசை நாட்களில், ஈசன், அம்பாள், பஞ்ச லிங்கங்களை வழிபாடு செய்து, ஆலமரத்தை வலம் வரும் பெண்களுக்கு குழந்தை பாக்கியம் கிடைக்கும்
# திருவாலம்பொழில் ஆத்மநாதேசுவரர் கோயில்

## திருத்தலப் பாடல்கள்

இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:  
திருநாவுக்கரசர் பாடிய பதிகம்  
<blockquote>
*கருவாகிக் கண்ணுதலாய் நின்றான் றன்னைக்*  
*கமலத்தோன் றலையரிந்த கபா லியை*  
*உருவார்ந்த மலைமகளோர் பாகத் தானை*  
*உணர்வெலா மானானை ஓசை யாகி*  
*வருவானை வலஞ்சுழியெம் பெருமான் றன்னை*  
*மறைக்காடும் ஆவடுதண் டுறையு மேய*  
*திருவானைத் தென்பரம்பைக் குடியின் மேய*  
*திருவாலம் பொழிலானைச் சிந்தி நெஞ்சே*.
</blockquote>
# சுதுமலை சிவன் கோயில்

ஸ்ரீ விசாலாஷி அம்பாள் ஸமேத விசுவநாத ஸ்வாமி ஆலயம் இலங்கை, யாழ்ப்பாணம் மானிப்பாய்க்கு கிழக்கே சுதுமலை பிரதான வீதியில் ஏழத்தாழ 300 ஆண்டுகாலமாகவுள்ள ஆலயமே இதுவாகும். ஆரம்பத்தில் விநாயகர் ஆலயமாக இருந்த இவ்வாலயம் பின்னர் விஷாலாட்சி ஆலயமாக மாற்றமடைந்தது. தற்போது இந்த ஆலயத்தில் மூன்று நேரப் பூசைகள் நடைபெற்று வருகின்றது.  
1. *ஈழத்துச் சிவாலயங்கள்*, வித்துவான் வசந்தா வைத்திய நாதன்
# மேலைத்திருப்பூந்துருத்தி புஷ்பவனேஸ்வரர் கோயில்

**மேலைத்திருப்பூந்துருத்தி புஷ்பவனேஸ்வரர் கோயில்** (*Tiruppoonturutti Pushpavananathar Temple*) திருநாவுக்கரசால் தேவாரம் பாடல் பெற்ற சிவாலயமாகும். இத்தலத்தின் மூலவர் புஷ்பவனேஸ்வரர். இவர் ஆதிபுராணர், பொய்யிலியர் என்றும் அறியப்படுகிறார். அம்மன் சௌந்தரநாயகி, அழகாலமர்ந்த நாயகி என்ற பெயர்களில் அறியப்படுகிறார். தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் அமைந்துள்ள 11வது சிவத்தலமாகும்.  
இத்தலம் தமிழ்நாடு தஞ்சாவூர் மாவட்டத்திலுள்ள மேலத்திருப்பந்துருத்தி என்ற ஊரில் அமைந்துள்ளது. இத்தலத்தினை அருணகிரிநாதர், ராமலிங்க அடிகள் ஆகியோரும் பாடியுள்ளனர்.
# மேலைத்திருப்பூந்துருத்தி புஷ்பவனேஸ்வரர் கோயில்

## தல வரலாறு

அப்பர் உழவாரத் தொண்டு செய்த தலம் என்று எண்ணி காலால் மிதிக்க அஞ்சி வெளியில் நின்ற சம்பந்தருக்கு நந்தியை விலகி நிற்குமாறு இறைவன் அருளிய தலமென்பது தொன்நம்பிக்கை (ஐதிகம்). அப்பர் சம்பந்தரின் பல்லக்கைச் சுமந்த தலமெனப்படுகிறது.  
பட்டீஸ்வரம், திருப்புன்கூர், திருப்பூந்துருத்தி ஆகிய தலங்களில் நந்தி சந்நதிக்கு எதிரே நிற்காமல் சற்று விலகியிருக்கிறாரே தவிர திரும்பியிருக்கவில்லை.
# மேலைத்திருப்பூந்துருத்தி புஷ்பவனேஸ்வரர் கோயில்

## தல சிறப்புகள்

- சப்தஸ்தானத் தலங்களுள் இதுவும் ஒன்று.
- இத்தலம் **"பூந்துருத்தி காடவநம்பி** "யின் அவதாரத் தலம்.
- இத்தலத்திலும் நந்தி விலகியுள்ளது. (தலபுராணம் தொடர்புடையது.)
- ஞானசம்பந்தரின் பல்லக்கை அப்பர் பெருமான் தன் தோளிற் சுமந்தத் தலம். இந்த இடத்தை சம்பந்தர் மேடு என்று சொல்லப்படுகிறது. (திருவாம்பொழிலுக்குப் பக்கத்தில் வெள்ளாம்பரப்பூரையடுத்து இம் மேடு உள்ளது. இங்கு இருவருக்கும் கோயில் உள்ளது, விழா நடைபெறுகிறது.)
- அப்பர் அமைத்த - "திங்களும் ஞாயிறும் தோயும் திருமடம்" என்று புகழப்படும் திருமடம் உள்ள தலம். இங்கு இருந்து தான் அப்பர் பெருமான் திரு அங்கமாலை உள்ளிட்ட பல தாண்டகங்களையும் பல பதிகங்களையும் பாடியருளினார்.
- கருவறையின் தென்பால் தென்கயிலையும், வடபால் வடகயிலையுமாகிய கோயில்கள் விளங்குகின்றன.
- மகிடனையழித்த பாவத்தைப் போக்க ஒற்றைக் காலில் நின்று தவம் செய்யும் துர்க்கையும், அமர்ந்த கோலத்தில் அப்பர் பெருமானும், பூந்துருத்தி காடவ நம்பியின் திருவுருவமும் தரிசிக்கச் சிறப்புடையன.
# மேலைத்திருப்பூந்துருத்தி புஷ்பவனேஸ்வரர் கோயில்

## திருவையாறு சப்தஸ்தானம்

திருவையாறு சப்தஸ்தானத்தில் இத்தலமும் ஒன்று. சப்தஸ்தானங்கள் என அழைக்கப்படும் திருவையாறு, திருப்பழனம், திருச்சோற்றுத்துறை, திருவேதிகுடி, திருக்கண்டியூர், திருப்பூந்துருத்தி மற்றும் திருநெய்த்தானம் ஆகிய ஏழு ஊர்களில் நடக்கும் ஏழூர்த் திருவிழாவில் திருவையாறுக்கே முதல் இடம். சித்திரை மாதம் பெளர்ணமிக்குப் பின் வரும் விசாக நட்சத்திரத்தன்று ஐயாறப்பர், அறம் வளர்த்த நாயகியுடன் புறப்பட்டு ஒவ்வொரு சப்தஸ்தானத்துக்கும். அங்குள்ள பெருமான் அவரை எதிர் கொண்டு அழைப்பார். இப்படி ஏழு ஊர்களுக்குச் சென்று விட்டு மறு நாள் காலை திருவையாற்றை ஏழு மூர்த்திகளும் அடைவர். அங்கு பொம்மை பூப் போடும் நிகழ்ச்சி நடைபெறும்.
# மேலைத்திருப்பூந்துருத்தி புஷ்பவனேஸ்வரர் கோயில்

## திறக்கும் நேரம்

காலை 6.30 மணி முதல் 11.30 மணி வரை, மாலை 4.30 மணி முதல் இரவு 8.30 மணி வரை திறந்திருக்கும்.
# மேலைத்திருப்பூந்துருத்தி புஷ்பவனேஸ்வரர் கோயில்

## திருத்தலப் பாடல்கள்

இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:  
திருநாவுக்கரசர் பாடிய பதிகம்  
<blockquote>
*கொடிகொள் செல்வ விழாக்குண லையறாக் *  
*கடிகொள் பூம்பொழிற் கச்சிஏ கம்பனார்*  
*பொடிகள் பூசிய பூந்துருத் திந்நகர் *  
*அடிகள் சேவடிக் கீழ்நா மிருப்பதே*  
*தோலுந்தம்மரை யாடைசுடர்விடு*
</blockquote>  
<blockquote>
*மாலினை மாலுற நின்றான் *  
*மலைமகள் தன்னுடைய*  
*பாலனைப் பான்மதி சூடியைப் *  
*பண்புண ரார்மதின்மேற் *  
*போலனைப் போர்விடை யேறியைப் *  
*பூந்துருத் திமகிழும்*  
*ஆலனை ஆதிபு ராணனை *  
*நானடி போற்றுவதே. *
</blockquote>
# திருக்கண்டியூர் பிரமசிரக்கண்டீசுவரர் கோயில்

**திருக்கண்டியூர் பிரமசிரக்கண்டீசுவரர் கோயில்** (*Kandiyur Kandeeswarar Temple*) என்பது சம்பந்தர், அப்பர் பாடல் பெற்ற சிவாலயம் ஆகும். அட்டவீரட்டத் தலங்களில் ஒன்றான இது தஞ்சாவூர் மாவட்டத்தில் திருவையாறு வட்டத்தில் கண்டியூர் என்ற ஊரில் அமைந்துள்ளது. இறைவன் தம் சூலத்தால் பிரமன் சிரத்தைக் கண்டனம் செய்த தலமென்பது தொன்நம்பிக்கை (ஐதிகம்). தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் அமைந்துள்ள 12வது சிவத்தலமாகும்
# திருக்கண்டியூர் பிரமசிரக்கண்டீசுவரர் கோயில்

## தல வரலாறு

பிரமன் சிரத்தைத் (ஐந்தனுள் ஒன்றை) தம் சூலத்தால் கண்டனம் செய்த (கொய்த) காரணத்தால் கண்டனபுரம் - கண்டியூர் எனப் பெயர் பெற்றது. பிரமன் சிரம்கொய்த பின், அவன் வேண்டிட ஐம்முகங்களின் அழகினை சதுர் முகங்களில் (நான்கு முகங்களில்) இறைவன் அருளிச் செய்ய, பிரமன் பெற்றுப் பேறடைந்தான் என்பது வரலாறு.  
சாதாதாப முனிவர் பிரதோஷத்தில் காளத்தி சென்று தரிசனம் செய்து வந்தார்; ஒருமுறை கண்டியூர் வந்தபோது, காளத்திக்கு, நேரத்தில் செல்ல முடியாமற்போயிற்று. அப்போது இறைவன் அம்முனிவருக்கு காளத்தி தரிசனத்தை இத்தலத்திலேயே காட்டியருளினார் என்பது வரலாறு.
# திருக்கண்டியூர் பிரமசிரக்கண்டீசுவரர் கோயில்

## தல சிறப்புகள்

- அட்டவீரட்டத் தலங்களுள்ளும், சப்தஸ்தானத் தலங்களுள்ளும் ஒன்றாகத் இத்தலம் விளங்குகிறது.
- "சாதாதாப" முனிவருக்காக இறைவனால் வில்வமரம் கயிலையிலிருந்து கொண்டு வரப்பட்டதால் இத்தலத்திற்கு 'ஆதிவில்வாரண்யம் ' என்றும் பெயர்.
- பிரமகத்தி தோஷம் நீங்கும் தலமாகவும் சொல்லப்படுகிறது.
- சூரியன் வழிபட்டதலமாதலின், மாசிமாதம் 13, 14, 15-ஆம் நாள்களில் மாலையில் 5 . 45 மணிமுதல் 6 . 10 மணிவரை சூரிய ஒளி சுவாமிமீது படுகிறது.
- சப்த(ஏழு)ஸ்தானத் திருவிழாவில் (ஏழூர்திருவிழா) சுவாமி இங்கு வந்து இறங்கி, சற்று இளைப்பாறி செல்லும். சிலாத முனிவருக்கு, சாதாதாப முனிவர் தமையனாராதலின், இளைப்பாறிச் செல்லும்போது மூத்தமாமனார் என்ற வகையில் கட்டிச் சோறு கட்டித் தரும் ஐதீகமாக அன்று (தயிர்சாதம், புளியோதரை) - கட்டித்தந்து சுவாமியுடன் அனுப்புவது மரபாக இருந்து வருகின்றது.
- நவக்கிரக சந்நிதியில் சூரியன் இரு மனைவியருடன் காட்சித் தருகிறார்.
- மூலவர் சுயம்பு மூர்த்தி; பாணம் சற்று உயரமாக உள்ளது.
- பூ, ஜபமாலை ஏந்தி, இருகைகளாலும் இறைவனை பிரார்த்திக்கும் அமைப்பில் உள்ள பிரம்மாவின் இவ்வுருவம் அழகுடையது.
- இத் தலத்தில் பிரமனுக்கு தனிக் கோயில் உள்ளது.பிரமனின் சிரம் கொய்வதற்காக இறைவன் கொண்ட வடுகக் கோலம்; பிரமன் சந்நிதிக்குச் செல்லும் வாயிலில் கதவோரமாக சிறிய சிலா ரூபமாகவுள்ளது.
- கல்வெட்டில், இப்பெருமான், "திருவீரட்டானத்து மகாதேவர்", "திருக்கண்டியூர் உடைய மகாதேவர்" எனக் குறிக்கப்படுகிறார்.
# திருக்கண்டியூர் பிரமசிரக்கண்டீசுவரர் கோயில்

## திருவையாறு சப்தஸ்தானம்

திருவையாறு சப்தஸ்தானத்தில் இத்தலமும் ஒன்று. சப்தஸ்தானங்கள் என அழைக்கப்படும் திருவையாறு, திருப்பழனம், திருச்சோற்றுத்துறை, திருவேதிகுடி, திருக்கண்டியூர், திருப்பூந்துருத்தி மற்றும் திருநெய்த்தானம் ஆகிய ஏழு ஊர்களில் நடக்கும் ஏழூர்த் திருவிழாவில் திருவையாறுக்கே முதல் இடம். சித்திரை மாதம் பெளர்ணமிக்குப் பின் வரும் விசாக நட்சத்திரத்தன்று ஐயாறப்பர், அறம் வளர்த்த நாயகியுடன் புறப்பட்டு ஒவ்வொரு சப்தஸ்தானத்துக்கும். அங்குள்ள பெருமான் அவரை எதிர் கொண்டு அழைப்பார். இப்படி ஏழு ஊர்களுக்குச் சென்று விட்டு மறு நாள் காலை திருவையாற்றை ஏழு மூர்த்திகளும் அடைவர். அங்கு பொம்மை பூப் போடும் நிகழ்ச்சி நடைபெறும்.
# திருக்கண்டியூர் பிரமசிரக்கண்டீசுவரர் கோயில்

## திருத்தலப் பாடல்கள்

இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:  
திருஞானசம்பந்தர் பாடிய பதிகம்  
<blockquote>
*வினவினேன்அறி யாமையில்லுரை செய்ம்மினீரருள் வேண்டுவீர்*  
*கனைவிலார்புனற் காவிரிக்கரை மேயகண்டியூர் வீரட்டன்*  
*தனமுனேதனக் கின்மையோதம ராயினாரண்ட மாளத்தான்*  
*வனனில்வாழ்க்கைகொண் டாடிப்பாடியிவ் வையமாப்பலி தேர்ந்ததே*  
*அடியராயினீர் சொல்லுமின்னறி கின்றிலேன்அரன் செய்கையைப்*  
*படியெலாந்தொழு தேத்துகண்டியூர் வீரட்டத்துறை பான்மையான்*  
*முடிவுமாய்முத லாயிவ்வைய முழுதுமாயழ காயதோர்*  
*பொடியதார்திரு மார்பினிற்புரி நூலும்பூண்டெழு பொற்பதே.*.
</blockquote>  
திருநாவுக்கரசர் பாடிய பதிகம்  
<blockquote>
*வானவர் தானவர் வைகல் மலர்கொணர்ந் திட்டிறைஞ்சித்*  
*தானவர் மால்பிர மன்னறி யாத தகைமையினான்*  
*ஆனவ னாதிபு ராணனன் றோடிய பன்றியெய்த*  
*கானவ னைக்கண்டி யூரண்ட வாணர் தொழுகின்றதே*  
*முடியின்முற் றாததொன் றில்லையெல் லாமுடன் தானுடையான்*  
*கொடியுமுற் றவ்விடை யேறியோர் கூற்றொரு பாலுடையான்*  
*கடியமுற் றவ்வினை நோய்களை வான்கண்டி யூரிருந்தான்*  
*அடியுமுற் றார்தொண்டர் இல்லைகண் டீரண்ட வானவரே.*.
</blockquote>
# திருச்சோற்றுத்துறை சோற்றுத்துறை நாதர் கோயில்

**திருச்சோற்றுத்துறை சோற்றுத்துறைநாதர் கோயில்** (*Tiruchotruturai Odhanavaneswarar Temple*) தமிழ்நாட்டின் தஞ்சாவூர் மாவட்டத்தில் உள்ளது..
# திருச்சோற்றுத்துறை சோற்றுத்துறை நாதர் கோயில்

## இருப்பிடம்

தஞ்சை மாவட்டத்தில் திருக்கண்டியூருக்குக் கிழக்கே 5 கி.மீ. தொலைவில் குடமுருட்டியாற்றின் தென் கரையில் திருச்சோற்றுத்துறை சோற்றுத்துறைநாதர் கோயில் உள்ளது.
இத்தலம் கண்டியூர் - அய்யம்பேட்டை சாலையில் உள்ளது.
# திருச்சோற்றுத்துறை சோற்றுத்துறை நாதர் கோயில்

## வரலாறு

இக்கோயில் பத்தொன்பதாம் நூற்றாண்டைச் சேர்ந்தது.
# திருச்சோற்றுத்துறை சோற்றுத்துறை நாதர் கோயில்

## கோயில் அமைப்பு

இக்கோயிலில் ஒதனவனேஸ்வரர், அன்னபூரணி சன்னதிகளும், விநாயகர், முருகன், அம்மாள், விஷ்ணு, தெட்சிணாமூர்த்தி உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
# திருச்சோற்றுத்துறை சோற்றுத்துறை நாதர் கோயில்

## பூசைகள்

இக்கோயிலில் இரண்டு காலப் பூசைகள் நடக்கின்றன. சித்திரை மாதம் தமிழ் வருடபிறப்பு முக்கிய திருவிழாவாக நடைபெறுகிறது.
# திருச்சோற்றுத்துறை சோற்றுத்துறை நாதர் கோயில்

## பேருந்து வழி

திருவையாற்றிலிருந்தும் திருக்கண்டியூரிலிருந்தும் இத்தலத்திற்குச் செல்லப் பேருந்து வசதிகள் உள்ளன. மேலும் கும்பகோணத்திலிருந்து அய்யம்பேட்டை வழியாக கல்லணை மற்றும் திருவையாற்றுக்குச் செல்லும் பேருந்து மூலமாகவும் இத்தலத்தை அடையலாம்.
# திருச்சோற்றுத்துறை சோற்றுத்துறை நாதர் கோயில்

## பிற சாலை போக்குவரத்து வழிகள்

- கும்பகோணத்திலிருந்து வருபவர்கள் தஞ்சை சாலையில் அய்யம்பேட்டை வந்து, பின் அய்யம்பேட்டை - கண்டியூர் சாலையில் 5 கி.மீ. பயணித்தால் திருச்சோற்றுத்துறையை சென்று அடையலாம்.
- தஞ்சை மற்றும் திருவையாறு வழியாக வருபவர்கள், தஞ்சாவூர் - திருவையாறு சாலையிலுள்ள திருக்கண்டியூரை அடைந்து, பின் கண்டியூர் - அய்யம்பேட்டை சாலையில் 5 கி.மீ. பயணித்தால் திருச்சோற்றுத்துறையை சென்று அடையலாம்.
# திருச்சோற்றுத்துறை சோற்றுத்துறை நாதர் கோயில்

## தொடர்வண்டி வழி

திருச்சோற்றுத்துறைக்கு அருகிலுள்ள தொடர்வண்டி நிலையம் : தஞ்சாவூர்
# திருச்சோற்றுத்துறை சோற்றுத்துறை நாதர் கோயில்

## வானூர்தி வழி

திருச்சோற்றுத்துறைக்கு அருகிலுள்ள வானூர்தி நிலையம் : திருச்சிராப்பள்ளி
# திருச்சோற்றுத்துறை சோற்றுத்துறை நாதர் கோயில்

## திருத்தலப் பாடல்கள்

இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:  
திருஞானசம்பந்தர் பாடிய பதிகம்  
<blockquote>
*செப்ப நெஞ்சே நெறிகொள் சிற்றின்பம்*  
*துப்ப னென்னா தருளே துணையாக*  
*ஒப்ப ரொப்பர் பெருமான் ஒளிவெண்ணீற்*  
*றப்பர் சோற்றுத் துறைசென் றடைவோமே.*  
*பிறையும் அரவும் புனலுஞ் சடைவைத்து*  
*மறையும் ஓதி மயானம் இடமாக*  
*உறையுஞ் செல்வம் உடையார் காவிரி*  
*அறையும் சோற்றுத் துறைசென் றடைவோமே.*.
</blockquote>  
திருநாவுக்கரசர் பாடிய பதிகம்  
<blockquote>
*பொய்விரா மேனி தன்னைப் பொருளெனக் காலம் போக்கி*  
*மெய்விரா மனத்த னல்லேன் வேதியா வேத நாவா*  
*ஐவரால் அலைக்கப் பட்ட ஆக்கைகொண் டயர்த்துப் போனேன்*  
*செய்வரால் உகளுஞ் செம்மைத் திருச்சோற்றுத் துறைய னாரே.*  
*கறையராய்க் கண்ட நெற்றிக் கண்ணராய்ப் பெண்ணோர் பாகம்*  
*இறையராய் இனிய ராகித் தனியராய்ப் பனிவெண் டிங்கட்*  
*பிறையராய்ச் செய்த வெல்லாம் பீடராய்க் கேடில் சோற்றுத்*  
*துறையராய்ப் புகுந்தெ னுள்ளச் சோர்வுகண் டருளி னாரே.*.
</blockquote>  
சுந்தரர் பாடிய பதிகம்  
<blockquote>
*அழல்நீர் ஒழுகி அனைய சடையும் *  
*உழையீர் உரியும் உடையான் இடமாம்*  
*கழைநீர் முத்துங் கனகக் குவையும்*  
*சுழல்நீர்ப் பொன்னிச் சோற்றுத் துறையே.*  
*ஓதக் கடல்நஞ் சினையுண் டிட்ட*  
*பேதைப் பெருமான் பேணும் பதியாம்*  
*சீதப் புனலுண் டெரியைக் காலும் *  
*சூதப் பொழில்சூழ் சோற்றுத் துறையே.*.
</blockquote>
# திருவேதிகுடி வேதபுரீசுவரர் கோயில்

**திருவேதிகுடி வேதபுரீசுவரர் கோயில்** (*Thiruvedhikudi Vedapuriswarar Temple*) சம்பந்தர், அப்பர் பாடல் பெற்ற சிவாலயமாகும். இது தஞ்சாவூர் மாவட்டத்தில் அமைந்துள்ளது. பிரமனும் வேதமும் வழிபட்ட தலமென்பது தொன்நம்பிக்கை (ஐதிகம்). தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் 14ஆவது சிவத்தலமாகும்.
# திருவேதிகுடி வேதபுரீசுவரர் கோயில்

## தல வரலாறு

- வேதி - பிரமன். பிரமன் பூசித்த தலமாதலின் வேதிகுடி என்று பெயர் பெற்றது. வேதம் வழிபட்டதாகவும் கூறுவர். ( 'விழுதிகுடி' என்பது மருவி 'வேதிகுடி' ஆயிற்று என்பர் ஒருசாரார்.)
- சுவாமி வாழைமடுவில் உற்பத்தியானதால் 'வாழைமடு நாதர்' என்றும் அழைக்கப்படுகிறார்.
# திருவேதிகுடி வேதபுரீசுவரர் கோயில்

## தல சிறப்புகள்

- மகாமண்டபத்தில் உள்ள விநாயகர் (தலவிநாயகர்) வேதவிநாயகர் எனப்படுகிறார்.
- இறைவன் நான்கு முகங்களாலும் அருளிச் செய்யும் நான்கு வேதங்களையும் செவிசாய்த்துக் கேட்கும் நிலையில்; இடக்காலை உயரமாக வைத்து அற்புதமாகக் காட்சித் தருகிறார்.
- முதலாம் ஆதித்த சோழன் காலக்கோயிலான இக்கோயிலின் கல்வெட்டில், சுவாமி "வேதிகுடி மகாதேவர் " என்றும், "பரகேசரி சதுர்வேதி மங்கலத்து மகாதேவர் " என்றும் குறிக்கப்படுகிறார்.
# திருவேதிகுடி வேதபுரீசுவரர் கோயில்

## திருவையாறு சப்தஸ்தானம்

திருவையாறு சப்தஸ்தானத்தில் இத்தலமும் ஒன்று. சப்தஸ்தானங்கள் என அழைக்கப்படும் திருவையாறு, திருப்பழனம், திருச்சோற்றுத்துறை, திருவேதிகுடி, திருக்கண்டியூர், திருப்பூந்துருத்தி மற்றும் திருநெய்த்தானம் ஆகிய ஏழு ஊர்களில் நடக்கும் ஏழூர்த் திருவிழாவில் திருவையாறுக்கே முதல் இடம். சித்திரை மாதம் பெளர்ணமிக்குப் பின் வரும் விசாக நட்சத்திரத்தன்று ஐயாறப்பர், அறம் வளர்த்த நாயகியுடன் புறப்பட்டு ஒவ்வொரு சப்தஸ்தானத்துக்கும். அங்குள்ள பெருமான் அவரை எதிர் கொண்டு அழைப்பார். இப்படி ஏழு ஊர்களுக்குச் சென்று விட்டு மறு நாள் காலை திருவையாற்றை ஏழு மூர்த்திகளும் அடைவர். அங்கு பொம்மை பூப் போடும் நிகழ்ச்சி நடைபெறும்.
# திருவேதிகுடி வேதபுரீசுவரர் கோயில்

## திருத்தலப் பாடல்கள்

இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:  
திருஞானசம்பந்தர் பாடிய பதிகம்  
அறுசீர்க் கழிநெடிலடி ஆசிரிய விருத்தம்
(காய் 4 / மா புளிமா)  
நீறுவரி யாடரவொ டாமைமன வென்புநிரை பூண்ப ரிடபம்  
ஏறுவரி யாவரு மிறைஞ்சுகழ லாதிய ரிருந்த விடமாம்  
தாறுவிரி பூகமலி வாழைவிரை நாறவிணை வாளை மடுவில்  
வேறுபிரி யாதுவிளை யாடவள மாரு(ம்)வயல் வேதி குடியே. 1  
செய்யதிரு மேனிமிசை வெண்பொடி யணிந்துகரு மானு ரிவைபோர்த்  
தையமிடு மென்றுமட மங்கையொ டகந்திரியு மண்ண லிடமாம்  
வைய(ம்)விலை மாறிடினு மேறுபுகழ் மிக்கிழி விலாத வகையார்  
வெய்யமொழி தண்புலவ ருக்குரைசெ யாதவவர் வேதி குடியே. 6 - 078 திருவேதிகுடி, திருஞானசம்பந்தர் தேவாரம், மூன்றாம் திருமுறை  
திருநாவுக்கரசர் பாடிய பதிகம்  
கட்டளைக் கலித்துறை  
கையது காலெரி நாகங் கனல்விடு சூலமது  
வெய்யது வேலைநஞ் சுண்ட விரிசடை விண்ணவர்கோன்  
செய்யினி னீல மணங்கம ழுந்திரு வேதிகுடி  
ஐயனை யாரா வமுதினை நாமடைந் தாடுதுமே. 1  
பத்தர்க ணாளு மறவார் பிறவியை யொன்றறுப்பான்  
முத்தர்கண் முன்னம் பணிசெய்து பாரிட முன்னுயர்த்தான்  
கொத்தன கொன்றை மணங்கம ழுந்திரு வேதிகுடி  
அத்தனை யாரா வமுதினை நாமடைந் தாடுதுமே.4 - 090 திருவேதிகுடி, திருநாவுக்கரசர் தேவாரம், நான்காம் திருமுறை
# தென்குடித்திட்டை வசிட்டேசுவரர் கோயில்

**தென்குடித்திட்டை வசிட்டேசுவரர் கோயில்** திருநாவுக்கரசர், திருஞானசம்பந்தர் ஆகியோரால் தேவாரம் பாடல் பெற்ற சோழ நாடு காவிரி தென்கரையில் அமைந்துள்ள சிவாலயமாகும். இச்சிவாலயத்தின் மூலவர் வசிஷ்டேஸ்வரர், தாயார் உலகநாயகியம்மை.  
இத்தலத்தில் சிவலிங்கத்தினை வசிட்ட மாமுனிவர் வழிபட்ட காரணத்தினால் மூலவர் விசிஷ்டேஸ்வரர் என்று அழைக்கப்படுகிறார். இவருக்கு பசுபதிநாதர், பசுபதீஸ்வரர் என்ற வேறுப் பெயர்களும் உள்ளன. தாயார் உலகநாயகி சுகுந்த குந்தளாம்பிகை, மங்களாம்பிகை என்ற பெயர்கலால் அழைக்கப்படுகிறார். தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் 15வது சிவத்தலமாகும்.
# தென்குடித்திட்டை வசிட்டேசுவரர் கோயில்

## அமைவிடம்

தஞ்சாவூர் வட்டத்தில், தஞ்சாவூர் மாவட்டத்தில், தஞ்சாவூருக்கு வட மேற்கே 9 கி.மீ. தூரத்தில் திட்டை அல்லது தென்குடித்திட்டை என அழைக்கப்படும் கிராமத்தில் இந்த கோயில் அமைந்துள்ளது.
# தென்குடித்திட்டை வசிட்டேசுவரர் கோயில்

## கோயில் வரலாறு

### தொன்நம்பிக்கை (ஐதிகம்)

திட்டை எனும் சொல் மேடு எனவும் பொருள்ப்படும். பிரளய காலத்தில் இவ்வுலகம் நீரால் சூழப்பட்டபோது திட்டை மற்றும் சீர்காழி ஆகிய சிவதலங்கள் பாதிக்கப்படவில்லை. உலகப் பிரளய காலத்தில் இப்பகுதிகள் திட்டாகத் தோன்றியபடியால் சீர்காழியை வட திட்டை எனவும் வசிஷ்டேஸ்வரர் கோயில் பகுதியை தென் திட்டை அல்லது தென்குடித்திட்டை எனவும் அழைக்கலானார்கள். இறைவன் சுயமாக வெளிப்பட்டு அருள் புரிந்தார் என்பது தொன்நம்பிக்கை (ஐதிகம்).
# தென்குடித்திட்டை வசிட்டேசுவரர் கோயில்

## கோவில் அமைப்பு

இக்கோவிலின் நான்கு மூலைகளிலும் நான்கு லிங்கங்கள் பிரதிஷ்டை செய்யப்பட்டுள்ளன. மூலவர் வசிஷ்டேஸ்வரர் ஐந்தாவதுவாக *சுயம்பு* லிங்கமாக
காணப்படுகின்றார். முதல் பிரகாரமாக மூலவர் வசிஷ்டேஸ்வரர் கோவில் கிழக்கே நோக்கியபடி அமைந்துள்ளது. இராஜகோபுரம் மூன்று அடுக்குகளாக கட்டப்பட்டுள்ளது. இறைவன் வசிஷ்டேஸ்வரர் சிவலிங்க வடிவில் காணப்படுகின்றார். முன்னால் செப்பினாலான நந்தி மற்றும் பலிபீடம் உள்ளது. கொடிமரம் கருங்கல்லால் செதுகபட்டுள்ளது. இறைவி தெற்கு நோக்கி நின்ற வடிவில் காணப்படுகின்றார் கோவிலின் முன்னால் செப்பால் ஆன நந்தி மற்றும் பலிபீடம் உள்ளது. அம்மன் சந்நிதிக்கு முனபாக மேல் கூரையில் 12
ராசிகளுக்கும் ராசி சக்கரம் சிற்ப வடிவில் அமைக்கப்பட்டுள்ளது. குரு பகவானிற்கு தெற்கு நோக்கி ***தனி கோயில்*** அமைக்கப்பட்டுள்ளது ராஜ குருவாக நின்ற நிலையில் அபய ஹஸ்த முத்திரையுடன் பக்தர்களுக்கு அருள் புரிகிறார். தீர்த்தம் இக்கோவிலின் முன்புறம் உள்ளது. சனி பகவானுக்கு பரிகாரம் செய்ய உகந்த கோவிலிலாகவும் இது விளங்குகின்றது.
# தென்குடித்திட்டை வசிட்டேசுவரர் கோயில்

## சிறப்புகள்

- ஒவ்வொரு ஆண்டும் ஆவணி மாதம் 15, 16, 17 தேதிகளில் காலையில் சூரியபகவான் ஒளி இந்த இறைவன் மீதுபடுகிறது.
- இறைவன் மீது 24 நிமிடத்திற்கு ஒரு முறை ஒரு சொட்டு நீர் விழுகிறது. இக்கோயிலில் சிவலிங்க வடிவில் உள்ள இறைவன் வசிஷ்டேஸ்வரர் சன்னதியில் உள்ள உட்புற கோபுரத்தில் *சந்திர காந்தக் கல்* வைத்து கட்டப்பட்டுள்ளத நம்பப்படுகின்றது. 24 நிமிடத்திற்கு ஒரு முறை இந்த சந்திர காந்தக்கல்லால் காற்றில் உள்ள ஈரப்பதத்தை உறிஞ்சி கல்லிலிருந்து ஒரு சொட்டு நீராய் இறைவன் வசிஷ்டேஸ்வரர் மீது விழுகிறதாக கூறப்படுகின்றது. சந்திரனுக்கு ஏற்பட்ட சாபத்தை நீக்கிய சிவபெருமான் தன்னுடைய தலையில் சந்திரனை வைத்துக்கொண்டார். அதற்கு நன்றிக் கடனாக சந்திரன் இவ்வாறு 24 நிமிடத்திற்கு ஒரு முறை ஒரு சொட்டு நீரை இந்த இறைவன் மீது விழுமாறு செய்கிறார் என தொன்நம்பிக்கை (ஐதிகம்).
- திருஞானசம்பந்தர் திருநாவுக்கரசர் பாடல் பெற்ற சிறப்பு இக்கோயிலுக்கு உள்ளது.
# தென்குடித்திட்டை வசிட்டேசுவரர் கோயில்

## கோயிலின் நிர்வாகம்

தமிழக அரசின் இந்து சமய அறநிலையத்துறையால் இக்கோயிலின் நிர்வாகம் நடைபெறுகிறது. இக்கோவிலில் தினந்தோறும் காலை 7:00 மணி முதல் பகல் 12:30 மணி வரையிலும், மாலை 5:00 மணி முதல் இரவு 8:30 மணி வரையிலும் திறந்திருக்கும்.
# தென்குடித்திட்டை வசிட்டேசுவரர் கோயில்

## திருத்தலப் பாடல்கள்

இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:  
திருஞானசம்பந்தர் பாடிய பதிகம்  
<blockquote>
*முன்னைநான் மறையவை முறைமுறை குறையொடுந்*  
*தன்னதாள் தொழுதெழ நின்றவன் தன்னிடம்*  
*மன்னுமா காவிரி வந்தடி வருடநற்*  
*செந்நெலார் வளவயல் தென்குடித் திட்டையே.*  
*ஊறினார் ஓசையுள் ஒன்றினார் ஒன்றிமால்*  
*கூறினார் அமர்தருங் குமரவேள் தாதையூர்*  
*ஆறினார் பொய்யகத் தையுணர் வெய்திமெய்*  
*தேறினார் வழிபடுந் தென்குடித் திட்டையே.*.
</blockquote>
# ஆலந்துறைநாதர் கோயில், புள்ளமங்கை

**புள்ளமங்கை ஆலந்துறைநாதர் கோயில்** என்பது சம்பந்தர் பாடல் பெற்ற சிவாலயமாகும். இது தஞ்சாவூர் மாவட்டத்தில் அமைந்துள்ளது. பாற்கடலைக் கடைந்தபோது தோன்றிய விசத்தை இறைவன் அமுது செய்த தலமென்பது தொன்நம்பிக்கை (ஐதிகம்). தேவாரப் பாடல் பெற்ற தலங்களில் காவிரி தென்கரைத் தலங்களில் 16ஆவது சிவத்தலமாகும்.  
இத்தலம் தஞ்சாவூர்-கும்பகோணம் நெடுஞ்சாலையில் 14வது கி.மீ. பசுபதிகோயில் பேருந்து நிறுத்தம். இங்கிருந்து மேற்கே 5 நிமிட நடை தூரத்தில் கோயில் உள்ளது. ஊர்ப்பெயர் வெள்ளாளப்பசுபதிகோயில். கோயில் திருப்புள்ளமங்கை முதற்பராந்தகசோழன் காலத்து அற்புதமான கலைப்படைப்பு.  
- சக்கரப்பள்ளியில் உள்ள சக்கரவாகேசுவரர் கோயில்
- அரியமங்கையில் உள்ள ஹரிமுக்தீஸ்வரர் கோயில்
- சூலமங்கையில் (சூலமங்கலம்) உள்ள கிருத்திவாகேசுவரர் கோயில்
- நந்திமங்கையில் உள்ள ஜம்புகேஸ்வரர் கோயில்
- பசுமங்கையில் (பசுபதிகோயில்) உள்ள பசுபதீசுவரர் கோயில்
- தாழமங்கையில் (தாழமங்கலம்) உள்ள சந்திரமௌலீசுவரர் கோயில்
- புள்ளமங்கை என்றழைக்கப்படுகிற ஆலந்துறைநாதர் கோயில்
# சக்கரப்பள்ளி சக்கரவாகேசுவரர் கோயில்

**சக்கரப்பள்ளி சக்கரவாகேசுவரர் கோயில்** சம்பந்தர் பாடல் பெற்ற சிவாலயமாகும். இது தஞ்சாவூர் மாவட்டத்தில் பாபநாசம் வட்டத்தில் அய்யம்பேட்டையில் சக்கராப்பள்ளி என்னுமிடத்தில் அமைந்துள்ளது. திருமால் வழிபட்டுச் சக்கராயுதம் பெற்ற தலமென்பது தொன்நம்பிக்கை (ஐதிகம்). தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் 17ஆவது சிவத்தலமாகும்.
# சக்கரப்பள்ளி சக்கரவாகேசுவரர் கோயில்

## தல வரலாறு

- சக்கரவாகப் பறவை வழிபட்டதாலும், (சக்கரமங்கை வழிபட்டதாலும்) இவ்வூர் சக்கரப்பள்ளி என்று வழங்கலாயிற்று.
- திருமால் வழிபட்டுச் சக்கராயுதம் பெற்ற தலம். சக்கரவாகப் பறவை வழிபட்டத் தலம் என்று கூறுவதும் உண்டு.
- பங்குனி மாத சங்கடஹர சதுர்த்தியன்று சூரியன் இவ்விறைவனை வழிபடும் அற்புதக் காட்சியைக் காணலாம்.
# சக்கரப்பள்ளி சக்கரவாகேசுவரர் கோயில்

## அமைப்பு

இங்கு கோயில் கோயில் கொண்டுள்ள இறைவன் சக்கரவாகேசுவரர் என்றும் திருச்சக்கராப்பள்ளி உடைய மகாதேவர் என்றும் அழைக்கப்படுகிறார். இறைவி தேவநாயகி ஆவார். நுழைந்தவுடன் மரத்தாலான கொடிமரம், பலிபீடம், நந்தி மண்டபம் உள்ளன. கருறையில் மூலவர் லிங்கத்திருமேனியாக உள்ளார். கருவறை வாயிலில் இருபுறமும் துவாரபாலகர்கள் உள்ளனர். சன்னதியில் நால்வர், சூரியன், பைரவர், சந்திரன், நாகங்கள், லிங்க பானம் ஆகியவை காணப்படுகின்றன. கருவறை மற்றும் விமானத்துடன் கூடிய மூலவர் சன்னதி தரைத்தளத்திலிருந்து சற்று தாழ்ந்த நிலையில் காணப்படுகிறது. கருவறை கோஷ்டத்தில் தட்சிணாமூர்த்தி, அடிமுடி காணா அண்ணல், பிரம்மா, துர்க்கை ஆகியோர் உள்ளனர். பிரகாரத்தில் விநாயகர் சன்னதியும், வள்ளி தெய்வானையுடன் கூடிய சுப்பிரமணியர் சன்னதி, சண்டிகேஸ்வரர் சன்னதிகள் உள்ளன. கோயிலின் இடப்புறம் தேவநாயகி அம்மன் சன்னதி உள்ளது.
# சக்கரப்பள்ளி சக்கரவாகேசுவரர் கோயில்

## தல சிறப்புகள்

- கருவறை கீழ்ப்புறம் கருங்கல்லாலும் மேற்புறம், விமானம் சுதையாலும் ஆக்கப்பட்டவை.
- அம்பாள் சன்னதி எதிரில் பெண்களுக்கு மாங்கல்ய பலன் தருவதும், யம பயம் நீக்க வல்லதுமான குங்குலியக் குண்டம் அமைந்துள்ளது.
- கல்வெட்டுக்களில் இவ்வூர், "குலோத்துங்க சோழவள நாடு, குலோத்துங்க விளநாடு, இராசேந்திர சோழ சதுர்வேதிமங்கலம்" என்று குறிக்கப்பட்டுள்ளது.
- இங்குள்ள மூன்றாம் குலோத்துங்க சோழனின் 12-ஆவது ஆண்டுக் கல்வெட்டு, இவ்வூர்ச் சபைக்குரிய சில விதிகளாக நாற்பது வயதுக்கும் மேற்பட்டவரே ஊர்ச்சபை உறுப்பினராகலாம் என்றும், அவர்களும் பத்து ஆண்டுகளுள் உறுப்பினர்க்கு நிற்காதவராக இருக்க வேண்டும் என்றும் கூறுகிறது.
- ஞானசம்பந்தர் காலத்தில் வணிகப்பெருவழியில் அமைந்த பெரும் வணிக நகரம் செம்பியன்மாதேவி காலத்தில் கற்றளியாக மாற்றியமைக்கப்பட்டது. செம்பியன்மாதேவி இவ்வூர் இறைவனை மலர்கொண்டு வழிபடும் புடைப்புச்சிற்பம் இதனை உறுதிப்படுத்தும். முதலாம் இராஜராஜன், முதலாம் ராஜேந்திரன், ராஜாதிராஜன், சுந்தரபாண்டியன் ஆகிய மன்னர்களின் கல்வெட்டுகள் உள்ளன. இவ்வூர் நித்தவிநோத வளநாட்டு கிழார் கூற்றத்து அகழிமங்கலத்து பிரம்மதேயம் திருசக்கராப்பள்ளி என கல்வெட்டுகளில் காணப்படுகிறது.
# சக்கரப்பள்ளி சக்கரவாகேசுவரர் கோயில்

## சக்கராப்பள்ளி சப்தஸ்தானத் தலம்

சப்தமாதர்கள் வழிபட்ட ஏழு கோயில்களில், சக்கராப்பள்ளி சப்தஸ்தானத் தலமாகக் கோயில்களில், இதுவும் ஒன்றாகும். சப்தமங்கைத் தலங்கள் என்றும் அழைக்கப்படுகின்ற இவை கீழ்க்கண்ட இடங்களில் அமைந்துள்ளன.  
- சக்கராப்பள்ளியில் உள்ள சக்கரவாகேசுவரர் கோயில்
- அரியமங்கையில் உள்ள ஹரிமுக்தீஸ்வரர் கோயில்
- சூலமங்கையில் (சூலமங்கலம்) உள்ள கிருத்திவாகேசுவரர் கோயில்
- நந்திமங்கையில் உள்ள ஜம்புகேஸ்வரர் கோயில்
- பசுமங்கையில் (பசுபதிகோயில்) உள்ள பசுபதீசுவரர் கோயில்
- தாழமங்கையில் (தாழமங்கலம்) உள்ள சந்திரமௌலீசுவரர் கோயில்
- புள்ளமங்கை என்றழைக்கப்படுகிற ஆலந்துறைநாதர் கோயில்
# சக்கரப்பள்ளி சக்கரவாகேசுவரர் கோயில்

## திருத்தலப் பாடல்கள்

இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:  
திருஞானசம்பந்தர் பாடிய பதிகம்  
<blockquote>
*படையினார் வெண்மழுப் பாய்புலித் தோலரை*  
*உடையினார் உமையொரு கூறனார் ஊர்வதோர்*  
*விடையினார் வெண்பொடிப் பூசியார் விரிபுனல்*  
*சடையினார் உறைவிடஞ் சக்கரப் பள்ளியே.*  
*வெந்தவெண் பொடியணி வேதியர் விரிபுனல்*  
*அந்தமில் அணிமலை மங்கையோ டமருமூர்*  
*கந்தமார் மலரொடு காரகில் பன்மணி*  
*சந்தினோ டணைபுனற் சக்கரப் பள்ளியே.*.
</blockquote>
# ஆவூர் பசுபதீசுவரர் கோயில்

**ஆவூர் பசுபதீசுவரர் கோயில்** சம்பந்தர் பாடல் பெற்ற சிவாலயமாகும். இது திருவாரூர் மாவட்டத்தில் அமைந்துள்ளது. வசிட்டரின் சாபம் பெற்ற காமதேனு பிரமனின் அறிவுரைப்படி வழிபட்டு சாபம் நீங்கிய தலமென்பது தொன்நம்பிக்கை (ஐதிகம்). தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் அமைந்துள்ள 21ஆவது சிவத்தலமாகும்.
# ஆவூர் பசுபதீசுவரர் கோயில்

## தல வரலாறு

பூலோகத்திற்கு வந்த பராசக்தி, தவம் செய்வதற்காக இங்கு தங்கினாள். அப்போது இந்த இடம் வனமாக காட்சியளித்தது. அந்த வனத்திற்கு வந்த தேவர்கள் மரம், செடி, கொடிகளாக மாறி அன்னையை வழிபட்டு வந்தனர். பராசக்தியின் தவத்திற்கு மகிழ்ந்த சிவபெருமான் ஜடாமுடியுடன் காட்சி தந்தார். எனவே இத்தல இறைவனுக்கு "கவர்தீஸ்வரர்' என்ற பெயர் ஏற்பட்டது. இந்த வனத்தின் பெருமையை காமதேனுவின் கன்றான "பட்டி' என்ற பசு உணர்ந்தது.
மேருமலையில் ஒருமுறை ஆதிசேஷனுக்கும் வாயு பகவானுக்கும் கடும் யுத்தம் நடந்தது. அப்போது வாயுபகவானால் வீசி எறியப்பட்ட இரு சிகரங்களில் ஒன்றான மணிகூடகிரி ஆவூரிலும், சுந்தரகிரி திருநல்லூரிலும் விழுந்தது. பசுக்களால் பூசிக்கப்பட்டதால் இவ்வூர் ஆவூர் எனப்பட்டது பல ரிஷிகளும் தவமிருந்த தலம். காமதேனு, பிரம்மன், சப்தரிஷிகள், இந்திரன், சூரியன், மகாவிஷ்ணு, நவக்கிரகங்கள், தசரதர் போன்றோர் வழிபட்ட தலம். இங்குள்ள ஸ்ரீதட்சிணாமூர்த்தி ஐந்தடி உயரம் கொண்டது. ஏழடி உயரத்தில் வில்லும், அம்பும் ஏந்திய நிலையில் முருகப்பெருமான் காணப்படுகிறார்.
# ஆவூர் பசுபதீசுவரர் கோயில்

## மேலும் சில

- ஆவூர்; கோயில் - பசுபதீச்சுரம்.
- வசிட்டரால் சாபம் பெற்ற காமதேனு, பிரமன் அறிவுரைப்படி உலகிற்கு வந்து இங்கு வழிபட்டுச் சாபம் நீங்கிய தலம்.
- காமதேனு உலகிற்கு வந்த இடம். கோ + வந்த + குடி = கோவந்தகுடி ஆயிற்று
- கயிலையிலிருந்து, ஆதிசேடனுடன் போட்டியிட்டு வாயு தேவனால் கொண்டு வரப்பட்ட இருமலைச் சிகரங்களில் ஒன்று நல்லூரிலும் மற்றது ஆவூரிலும் தங்கியதாகப் புராணவரலாறு கூறுகிறது.
- இங்குள்ள இரு அம்பிகைகளில், மங்களாம்பிகை இத்தலத்தில் உள்ள குளத்திலிருந்து எடுத்துப் பிரதிஷ்டை செய்யப்பட்டது.
- பங்கஜவல்லி அம்பாள்-இதுவே, பழமையானது. (தேவாரத்தில் 'பங்கயமங்கை விரும்பும் ஆவூர் ' என்று வருகிறது. ஆனால் இங்குச் சிறப்பு மங்களாம்பிகை சந்நிதிக்கே.
# ஆவூர் பசுபதீசுவரர் கோயில்

## தல சிறப்புகள்

- கோச்செங்கட் சோழன் திருப்பணி - மாடக் கோயில்.
- மணிகூடம், அசுவத்தவனம் என்பன இத்தலத்தின் வேறு பெயர்கள்.
- சங்கப்புலவர்கள் ஆவூர் கிழார், ஆவூர் மூலங்கிழார் முதலிய சான்றோர்களைத் தந்த ஊர்.
- கி. பி. 2-ஆம் நூற்றாண்டில் இவ்வூர் சோழ மன்னர்களின் கோட்டையாக விளங்கியது.
- இத் தலத்தின் கல்வெட்டுச் செய்தியில் "நித்தவிநோத வளநாட்டைச் சேர்ந்த ஆவூர்க் கூற்றத்தைச் சேர்ந்த பசுபதீஸ்வரமுடையார் " என்று இறைவன் குறிக்கப்படுகிறார்.
# ஆவூர் பசுபதீசுவரர் கோயில்

## திருநல்லூர் சப்தஸ்தானம்

திருநல்லூர் சப்தஸ்தானங்களுள் ஒன்று **ஆவூர் பசுபதீசுவரர் கோயில்** ஆகும். பிற தலங்கள் - திருநல்லூர், கோவிந்தக்குடி, மாளிகைத்திடல், மட்டியான்திடல், பாபநாசம் (தஞ்சாவூர் மாவட்டம்), திருப்பாலைத்துறை ஆகியவையாகும்.